হাসপাতালে ভর্তি সৃজিত মুখার্জি …. কী হয়েছে? এখন কেমন আছেন?

ওয়েবডেস্ক: আচমকা অসুস্থ হয়ে হাসপাতালে ভর্তি হলেন অভিনেতা, পরিচালক সৃজিত মুখোপাধ্যায় (Srijit Mukherjee)। শুক্রবার রাতে হঠাৎ করে মাথা ঘোরা ও শ্বাসকষ্টজনিত সমস্যা (Respiratory Problems)দেখা দেয় তাঁর। তড়িঘড়ি পরিচালককে বাইপাসের ধারে এক হাসপাতালে (Hospital) ভর্তি করা হয়। সেখানেই চিকিৎসাধীন আছেন তিনি। এই মুহূর্তে তাঁর শারীরিক অবস্থা স্থিতিশীল বলে জানা গেছে।

শনিবার সকালে তাঁর বেশ কয়েকটি পরীক্ষা নিরীক্ষা করা হচ্ছে। কী হয়েছে, পরিচালকের এখনও হাসপাতালের তরফে কোনও বিবৃতি দেওয়া হয়নি। আজ রিপোর্ট পাওয়ার পরেই সম্ভবত নিশ্চিত হতে পারবে হাসপাতাল কর্তৃপক্ষ।

আরও পড়ুন: নববর্ষে একসঙ্গে পথ চলা শুরু যিশু-সৌরভের

জানা যাচ্ছে, যে হাসপাতালে ভর্তি রয়েছেন পরিচালক, সেখানেই ‘কিলবিল সোসাইটি’ ছবির শুটিং করেছিলেন তিনি। আজ ও রবিবার সিনেমা হলে গিয়ে দর্শকদের সঙ্গে দেখার করার ছিল পরিচালকের। কিন্তু সেই কর্মসূচি আপাতত বাতিল করা হয়েছে।